**Cimitirul**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Celui ce intră singur în noapte

Îi trebuiesc aripi serafice

Pe umeri în loc de brațe

Dar și îngeri fiind tot s-ar rătăci

Prin pădurea de cruci a cimitirului

Boemian din orașul vânturilor.

Clopotul ca o pendulă lunară

Jumate numai de clepsidră

Se clatină peste scufia rosie

De cardinal a capelei Florentine.

Muzeu in aer liber de arhitectură

Monumentală, de mausoleuri,

De înalte obeliscuri egiptene

Sculpturi a la pietà din marmură

Albă, veritabilă de Carrara,

În grădini de liliac şi iasomie.

O veritabila emulaţie post-mortem

A răposaţilor întru Domnul.

Dar acum marea competiţie

Pe viață și pe moarte

S-a terminat, cimitirul singur

Zace istovit sub o pătură

De iarbă verde, se odihneşte.

La periferiile noului Eden

Din legendarul oraș al vânturilor

Se vând încă locuri de veci

Ieftine, convenabile, atractive.